# Historisk Riffel 200 meter Skydeprogram klasserne A-B-C-D & M1 Carbine

**Afstand:** 200 Meter

**Skive:** 10 delt int. Ringskive v. selvmarkerende anlæg. Alternativt kan anvendes ”papskiver”. Anvendes manuel markering, kan det foregår m. markørstok, walkie talkie, samtaleanlæg, mobiltelefon. Der anvendes ind ad tælling.

Skydning er delt i præcisionsskydning og temposkydning.

**Antal skud:** 18 gældende (13 præcision + 5 tempo)

**Prøveskud:** frit antal indenfor skydetiden på præcision (20 min.)

**Skydestilling:** liggende, stående m. albuestøtte (hvor det er muligt), knælende, siddende. I alle stillinger kan der benyttes remstøtte, hvor de normale befæstigelsespunkter på våbnet skal benyttes.

**Skydetid:** 20 min, til de første 13 præcisionsskud (inkl. Prøveskud). 45 sek. Til de sidste 5 skud (efter 35 sek. Averteres: 10 sek. Tilbage)

Udgangsstilling=skydestilling. Våbnet med 5 patroner i påsat magasin, ladt og sikret/ 5 patroner i magasinbrønd, ladt og sikret. Alternativ til sikret, kan bundstykke stå åbent.

**Klasseinddeling:** der skydes iht. Våbnenes skydbarhed i klasserne: A-B-C-D & M1 Carbine

**Skydningens gennemførelse:**

Skytten skyder først 13 skud + evt. prøveskud på max. 20 min., derefter skydes på kommando de resterende 5 temposkud (45 sek.). Skud afgivet efter kommandoen ”STOP” fratrækkes slutresultatet på en for skytten så ufordelagtig måde, som muligt. Skytten må IKKE under afviklingen af de sidste 5 skud anvende stopur. Evt. funktionsfejl afhjælpes af skytten selv, indenfor skydetiden.

Ved evt. pointlighed skydes temposerien om, er der atter pointlighed skydes temposerien på 35 sek. Osv. Osv.

Remmen skal være af tidstypisk konstruktion og materiale.

**Aftræksvægt:** min., 1500 gram

I klasse A kan der anvendes ”Otteruprem”, lægges som løkkerem, skal dog være fastgjort på forskæfte og kolbe.

**Sigtemidler:** Bagsigte kan erstattes med et ”feinvisier”, der dog kun må være justerbart i højden. Mellem læg af enhver art er ikke tilladt under bagsigtet. Affiling af frontsigte/korn er tilladt.

Moderne hjælpemidler er ikke tilladt. Her kan nævnes flimmerbånd, skydehandsker, løkkenrem, skydestøvler, skydebukser, skydejakke med afstivende indlæg.

**Til stævner:** skydes der på anden afstand/skiver, SKAL afstand og skivetype være beskrevet i invitationen til deltagende foreninger SENEST 2 mdr. før stævnets afholdes.